b'\n_START_ARTICLE_\nKonrad Pehrsson\n_START_PARAGRAPH_\nKonrad Johan Olof Pehrsson (27. joulukuuta 1892 Dragsfj\xc3\xa4rd \xe2\x80\x93 1. joulukuuta 1916 Latvia) oli suomalainen j\xc3\xa4\xc3\xa4k\xc3\xa4ri._NEWLINE_H\xc3\xa4nen vanhempansa olivat liikemies Olof Pehrsson ja Hulda Sofia Forsstr\xc3\xb6m. H\xc3\xa4n k\xc3\xa4vi viisi luokkaa Turun ruotsalaista reaalilyseota ja toimi vakuutusosakeyhti\xc3\xb6 Verdandissa Turussa konttoristina ja osastop\xc3\xa4\xc3\xa4llikk\xc3\xb6n\xc3\xa4._NEWLINE_H\xc3\xa4n liittyi vapaaehtoisena Saksassa sotilaskoulutusta antavaan j\xc3\xa4\xc3\xa4k\xc3\xa4ripataljoona 27:n 1. konekiv\xc3\xa4\xc3\xa4rikomppaniaan 12. tammikuuta 1916. H\xc3\xa4n otti osaa taisteluihin ensimm\xc3\xa4isess\xc3\xa4 maailmansodassa Saksan it\xc3\xa4rintamalla Misse-joella ja Riianlahdella, miss\xc3\xa4 h\xc3\xa4n haavoittui vakavasti ja kuoli viel\xc3\xa4 samana p\xc3\xa4iv\xc3\xa4n\xc3\xa4 matkalla sairaalaan. H\xc3\xa4net haudattiin 2. joulukuuta 1916 sotilashautausmaahan Latsche-joen rannalle Dumben yhteishautaan saksalaisten aseveljien kanssa. Samassa haudassa lep\xc3\xa4\xc3\xa4 my\xc3\xb6s nelj\xc3\xa4 muuta partiokahakoissa vuonna 1916 kaatunutta suomalaista j\xc3\xa4\xc3\xa4k\xc3\xa4ri\xc3\xa4: Frans Viktor Heinonen, Einar Otto Evert Myntti, Emil Aleksander Kantola ja Viktor Kamis. Jostain tuntemattomasta syyst\xc3\xa4 Pehrssonille ei ole pystytetty samanlaista betonista risti\xc3\xa4, kuin nelj\xc3\xa4lle muulle j\xc3\xa4\xc3\xa4k\xc3\xa4rille.. Kuollessaan h\xc3\xa4n oli kirjoilla Sauvossa. Kunniamerkiksi h\xc3\xa4nelle j\xc3\xa4i rintamalta J\xc3\xa4\xc3\xa4k\xc3\xa4rimerkki.'